સુયઁના કિરણો ધીમે ધીમે આકાશ પરથી ધરતી પર પગલા પાડી રહ્યા હતા.અંધારુ ઑસરી રહ્યુ હતુ અને અંજવાળાનુ આગમન થઇ રહ્યુ હતુ.પવનની ઠંડી લહેરકી બેડરૂમની બારી માથી અંદર આવી રહી હતી.સુયઁના કુમળા કિરણો સુભાષની આંખો પર પડી રહ્યા હતા.સુભાષની નીંદર માથી ઉઘડેલી આંખો સવારમા ઉગેલા સૂયઁના કિરણની ઊર્જાના ઉમળકા ને અનુભવી રહી હતી.કિચનમા પ્રેશર કુકરની સીટીઓ એકપછી એક એમ પડી રહી હતી.સુહાના દસ્તાથી આદુ ખાંડી રહી હતી.સ્ટવ ઉપર ચા ઉકળી રહી હતી. ખાંડેલા આદુના ટુકડાને સુહાના ઉકળી રહેલી ચામા નાખી રહી હતી.ઉકળતી ચા અને આદુના સ્નેહ મિલનની અનુભુતીની અસર તેમાથી આવતી મસ્ત ખુશ્બુ કરાવી રહી હતી.બેડરૂમ માંથી પોતાની આંખો ચોળતો ચોળતો સુભાષ બહાર કિચનમા આવે છે. કિચનમા આવીને તે વોટરપ્યુરીફાઇયર માથી પાણીનો ગ્લાસ ભરીને પીવે છે.